हैदराबाद: तेलंगाना की राजधानी हैदराबाद के एक सरकारी अस्पताल के प्रसूति वार्ड में सोमवार को हवन कराया गया है। इस हवन का आयोजन वरिष्ठ डॉक्टर और कर्मचारियों ने मिलकर कराया था। अस्पताल प्रशासन का कहना है कि पिछले कुछ समय से इस सरकारी अस्पताल के प्रसूति वार्ड में लगातार मौतें हो रहीं थीं। गर्भवति महिलाओं और नवजातों के कल्याण के लिए हवन कराया गया। करीब 150 साल पहले इस गांधी अस्पताल को तीन वार्ड के साथ शुरू किया गया था। आज यह 1800 बिस्तरों वाला अस्पताल है। यहां मेडिकल कॉलेज भी है। आंध्र प्रदेश का यह पहला ऐसा अस्पताल है, जहां ओपन हार्ट सर्जरी हुई थी।